### Beslutning

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 10. juni 2021 om magistratsbehandling af forslaget.

Sagen bedes tilbagesendt byrådet via Magistraten.

**Beslutningsforslag fra V, KF, EL, DF og Annemette Iversen**

Forslag

Stillerne forslår at:

* alle planlagte og fremtidige uønskede overvågninger af borgerne i deres eget hjem ophører øjeblikkeligt.
* vi i fremtiden vil indgå i en respektfuld og tillidsbaseret dialog med borgerne, hvor man i et tillidsfuldt samarbejde klarlægger borgernes behov – altid med respekt for borgernes integritet. Med udgangspunkt i [adresse] medborgerskabspolitik - vil partierne sikre en respektfuld og ligeværdig dialog.

Motivation

Det er grænseoverskridende at overvåge et andet menneske og unødig krænkende overfor borgeren i 48 timer. [adresse] skal naturligvis i samarbejder med borgerne finde frem til, hvor meget hjælp borgerne har brug for, og hvad det er for en type hjælp osv., men det kan man finde ud af på mange andre måder end overvågning i 48 timer.

Det er uværdigt, hvorfor partierne mener, at der skal findes en tillidsfuld relation med borgeren og stoles på, hvad borgeren fortæller og evt. tale med hjælperen, som borgeren har ansat. Det er fuldstændigt uhørt, at der ikke er nogen grænser for, hvad man skal finde sig i som borger, når man har brug for hjælp, fordi man har et handicap. Partierne ønsker at man altid tilgår borgerne respektfuld og i en værdig dialog.

Stillet af Anton Poulsen (V), Mette Sørensen (C), Philip Petersen (DF), Joakim Nissen (Ø) & Annemette Iversen (Beth Jepsen)

På vegne af Venstre-, Konservative-, Dansk Folkeparti-, og Enhedslisten i Århus Kommune

### Sagens forløb

12-05-2021 Aarhus Byråd
Sagens behandling blev udsat  i byrådets møde den 12. maj 2021.
 26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 Aarhus Byråd

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 10. juni 2021 om magistratsbehandling af forslaget.

Sagen bedes tilbagesendt byrådet via Magistraten.